ANIFEILIAID, CYMRU Enwi a chychwyn 1 Enw'r Gorchymyn hwn yw Gorchymyn Iechyd Anifeiliaid (Rheolwyr Milfeddygol Rhanbarthol) (Cymru) 2010; mae'n gymwys o ran Cymru a daw i rym ar 1 Ebrill 2010. Diwygiadau cyffredinol sy'n ymwneud â “Rheolwr Milfeddygol Rhanbarthol” a “Divisional Veterinary Manager” 2 1 Yn y Gorchmynion a bennir yng ngholofn gyntaf Atodlen 1, yn lle'r term “Rheolwr Milfeddygol Rhanbarthol”, ym mhob man lle y mae'n ymddangos yn y darpariaethau a bennir yn y drydedd golofn, rhodder “Gweinidogion Cymru” ac, fel y bo'n briodol, yn lle'r term “Divisional Veterinary Manager”, ym mhob man lle y mae'n ymddangos yn y darpariaethau a bennir yn y drydedd golofn, rhodder “Welsh Ministers”. 2 Yn y Gorchmynion a bennir yng ngholofn gyntaf Atodlen 2, mae'r diffiniadau o “Rheolwr Milfeddygol Rhanbarthol”, neu, fel y bo'n briodol, “Divisional Veterinary Manager” yn y darpariaethau a bennir yn y drydedd golofn wedi eu dirymu. Diwygiadau i Orchymyn y Gynddaredd (Rheoli) 1974 3 1 Mae Gorchymyn y Gynddaredd (Rheoli) 1974 wedi ei ddiwygio fel a ganlyn. 2 Yn erthygl 5(5), yn lle “Secretary, Ministry of Agriculture, Fisheries and Food, Hook Rise South, Tolworth, Surrey, KT6 7NF, to the Divisional Veterinary Manager” rhodder “Welsh Ministers”. 3 Hepgorer yr ail Nodyn (sy'n dechrau gyda'r geiriau “The inspector is with all practicable speed”) i'r Hysbysiad a bennir yn Atodlen 2 (hysbysiad yn datgan ac yn diffinio terfynau lle heintiedig). Diwygiadau i Orchymyn Clefyd Aujeszky 1983 4 1 Mae Gorchymyn Clefyd Aujeszky 1983 wedi ei ddiwygio fel a ganlyn. 2 Yn erthygl 19(2), yn lle “Divisional Veterinary Manager of the Ministry for that area” rhodder “Welsh Ministers”. 3 Hepgorer y Nodiadau i Ffurflenni A, B, C, D ac E yn yr Atodlen. Diwygiad i Orchymyn Clefydau Heintus Ceffylau 1987 5 Mae Gorchymyn Clefydau Heintus Ceffylau 1987 wedi ei ddiwygio drwy hepgor y Nodiadau i Ffurflenni A, B, C a D yn Atodlen 1. Diwygiadau i Orchymyn Lewcosis Buchol Ensootig (Cymru) 2006 6 1 Mae Gorchymyn Lewcosis Buchol Ensootig (Cymru) 2006 wedi ei ddiwygio fel a ganlyn. 2 Yn erthygl 4(1), yn lle “hysbysu'r Rheolwr Milfeddygol Rhanbarthol sy'n gyfrifol am yr ardal honno am ffaith honno” rhodder “hysbysu Gweinidogion Cymru o'r ffaith honno”. 3 Yn erthygl 5(1), yn lle “hysbysu'r Rheolwr Milfeddygol Rhanbarthol ar gyfer yr ardal lle y cymerwyd y sampl neu'r ardal lle mae'r labordy am y ffaith honno” rhodder “hysbysu Gweinidogion Cymru o'r ffaith honno”. Diwygiad i Orchymyn Clwy'r Traed a'r Genau (Cymru) 2006 7 Yn lle erthygl 9(5) o Orchymyn Clwy'r Traed a'r Genau (Cymru) 2006 rhodder— 5 Where notification is received under this article from a person other than the occupier of the premises where the relevant animal or carcase is located, a veterinary inspector may serve a notice on the occupier informing the occupier that— a notification has been received under this article; and b Schedule 1 applies in relation to the premises. . Diwygiad i Orchymyn Ffliw Adar a Ffliw sy'n Dod o Adar mewn Mamaliaid (Cymru) (Rhif 2) 2006 8 Mae erthygl 9(4) o Orchymyn Ffliw Adar a Ffliw sy'n Dod o Adar mewn Mamaliaid (Cymru) (Rhif 2) 2006 wedi ei hepgor. Dirymu 9 Mae Gorchymyn y Gorchmynion Iechyd Anifeiliaid (Diwygiad ynghylch Rheolwyr Milfeddygol Rhanbarthol) 1995 wedi ei ddirymu. Elin Jones Y Gweinidog dros Faterion Gwledig, un o Weinidogion Cymru 4 Mawrth 2010